(návrh)

**VYHLÁŠKA**

**Ministerstva dopravy a výstavby Slovenskej republiky**

z ..... 2023,

**ktorou sa ustanovujú náležitosti žiadosti o zápis lietadla do registra iných ako sú lietajúce športové zariadenia, žiadosti o zmenu údajov zapísaných v registri iných ako sú lietajúce športové zariadenia, žiadosti o výmaz lietadla z registra iných ako sú lietajúce športové zariadenia a žiadosti o predbežné pridelenie registrovej značky lietadlu a podrobnosti o prideľovaní registrových značiek a špeciálnych registrových značiek**

Ministerstvo dopravy a výstavby Slovenskej republiky podľa § 26 ods. 15 zákona č. .../2023 Z. z. o civilnom letectve (letecký zákon) a o zmene a doplnení niektorých zákonov (ďalej len „zákon“) ustanovuje:

**§ 1**

**Predmet úpravy**

Táto vyhláška upravuje

1. náležitosti žiadosti o
   1. zápis lietadla do registra iných ako sú lietajúce športové zariadenia (ďalej len „register“),
   2. zmenu údajov zapísaných v registri,
   3. výmaz lietadla z registra,
   4. predbežné pridelenie registrovej značky a
2. podrobnosti o prideľovaní registrových značiek a špeciálnych registrových značiek.

**§ 2**

**Žiadosť o zápis lietadla do registra a jej prílohy**

1. Žiadosť o zápis lietadla do registra obsahuje
2. identifikáciu vlastníka lietadla alebo spoluvlastníkov lietadla v rozsahu
3. meno, priezvisko, dátum narodenia, adresa trvalého pobytu a prechodného pobytu a štátne občianstvo, ak ide o fyzickú osobu,
4. obchodné meno, meno a priezvisko, ak sa odlišuje od obchodného mena, identifikačné číslo alebo iný identifikačný údaj a miesto podnikania, ak ide o fyzickú osobu – podnikateľa,
5. názov alebo obchodné meno, označenie právnej formy, adresa sídla, identifikačné číslo, meno, priezvisko a adresa trvalého pobytu členov štatutárneho orgánu, ak ide o právnickú osobu,
6. identifikáciu prevádzkovateľa lietadla v rozsahu podľa písmena a),
7. navrhovanú registrovú značku,
8. typ lietadla,[[1]](#footnote-1)) jeho motora a vrtule,
9. výrobné číslo lietadla, jeho motora a vrtule,
10. rok výroby lietadla,
11. výrobcu lietadla,
12. maximálnu vzletovú hmotnosť lietadla,
13. maximálny schválený počet osôb na palube lietadla,
14. druh pohonnej jednotky,
15. základné letisko,
16. údaje o záložnom práve, identifikačné údaje záložného veriteľa v rozsahu meno, priezvisko, dátum narodenia a adresa trvalého pobytu, ak ide o fyzickú osobu, v rozsahu podľa písmena a) druhý bod, ak ide o fyzickú osobu – podnikateľa, alebo v rozsahu podľa písmena a) prvý bod, ak ide o právnickú osobu, a údaje o pohľadávke zabezpečenej záložným právom, ak je lietadlo, motor alebo vrtuľa predmetom záložného práva,
17. telefónne číslo a emailovú adresu vlastníka alebo spoluvlastníkov lietadla a prevádzkovateľa lietadla,
18. dátum podania žiadosti a podpis žiadateľa, ak je žiadosť podaná písomne v listinnej podobe.
19. Prílohou žiadosti o zápis lietala do registra je
20. doklad preukazujúci vlastnícke právo k lietadlu,
21. doklad preukazujúci užívacie právo k lietadlu alebo dohoda o prevádzkovaní lietadla, ak prevádzkovateľ lietadla nie je vlastníkom lietadla,
22. zmluva alebo iný doklad preukazujúci zriadenie záložného práva, ak je lietadlo, motor alebo vrtuľa predmetom záložného práva,
23. doklad preukazujúci uzatvorenie a plnenie zmluvy o poistení zodpovednosti za škodu spôsobenú prevádzkou lietadla,
24. doklad o prepustení lietadla do colného režimu voľný obeh, ak je lietadlo dovezené z tretieho štátu,[[2]](#footnote-2))
25. potvrdenie príslušného orgánu cudzieho štátu o výmaze lietadla z registra lietadiel takéhoto štátu, ak ide o zápis iného ako nového lietadla,
26. potvrdenie príslušného orgánu cudzieho štátu o tom, že lietadlo nie je zapísané v registri takéhoto štátu, ak ide o zápis nového lietadla,
27. individuálne povolenie pre lietadlovú stanicu,
28. hlukové osvedčenie, ak ide o lietadlo podľa osobitného predpisu,[[3]](#footnote-3))
29. ak lietadlo bude používané len pre vlastnú potrebu prevádzkovateľa lietadla, čestné vyhlásenie prevádzkovateľa lietadla o takejto skutočnosti; používaním lietadla pre vlastnú potrebu sa rozumie najmä používanie lietadla na športové lietanie podľa § 2 ods. 20 písm. l) zákona.
30. Prílohy podľa odseku 2 písm. a) až e) a h) až j) sa predkladajú ako originály alebo úradne osvedčené kópie; prílohy podľa odseku 2 písm. f) a g) sa môžu predložiť aj ako kópie bez úradného osvedčenia. Prílohy podľa odseku 2 písm. a) a b) sa predkladajú v štátnom jazyku Slovenskej republiky alebo v jazyku spĺňajúcom požiadavku základnej zrozumiteľnosti z hľadiska štátneho jazyka;[[4]](#footnote-4)) prílohy podľa odseku 2 písm. c) až j) sa predkladajú v štátnom jazyku Slovenskej republiky, v jazyku spĺňajúcom požiadavku základnej zrozumiteľnosti z hľadiska štátneho jazyka alebo v anglickom jazyku.

**§ 3**

**Žiadosť o zmenu údajov zapísaných v registri a jej prílohy**

1. Žiadosť o zmenu údajov zapísaných v registri obsahuje
2. náležitostí podľa § 2 ods. 1 písm. a), b), d) až g) a j); ak žiadosť o zmenu údajov zapísaných v registri podáva záložný veriteľ, aj náležitostí podľa § 2 ods. 1 písm. l),
3. pridelenú registrovú značku a
4. predmet zmeny.
5. Prílohou žiadosti o zmenu údajov zapísaných v registri je
6. doklad preukazujúci zmenu údajov zapísaných v registri,
7. doklady podľa § 2 ods. 2, ktoré sú zmenou údajov zapísaných v registri dotknuté,
8. osvedčenie o zápise lietadla do registra vydané Dopravným úradom,
9. palubný denník alebo doklad, ktorý ho nahrádza a
10. lietadlová kniha.
11. Prílohy podľa odseku 2 písm. a) a b) sa predkladajú ako originály alebo úradne osvedčené kópie; prílohy podľa odseku 2 písm. c) až e) sa predkladajú ako originály. Príloha podľa odseku 2 písm. a), doklad preukazujúci vlastnícke právo k lietadlu, doklad preukazujúci užívacie právo k lietadlu a dohoda o prevádzkovaní lietadla, ak sú prílohou žiadosti o zmenu údajov zapísaných v registri, sa predkladajú v štátnom jazyku Slovenskej republiky alebo v jazyku spĺňajúcom požiadavku základnej zrozumiteľnosti z hľadiska štátneho jazyka; ostatné prílohy podľa odseku 2 písm. b) sa predkladajú v štátnom jazyku Slovenskej republiky, v jazyku spĺňajúcom požiadavku základnej zrozumiteľnosti z hľadiska štátneho jazyka alebo v anglickom jazyku.

**§ 4**

**Žiadosť o výmaz lietadla z registra a jej prílohy**

1. Žiadosť o výmaz lietadla z registra obsahuje
2. náležitosti podľa § 2 ods. 1 písm. a), b), d) až g) a n); ak je lietadlo, motor alebo vrtuľa predmetom záložné práva aj náležitostí podľa § 2 ods. 1 písm. l),
3. pridelenú registrovú značku a
4. dôvod výmazu.
5. Prílohou žiadosti o výmaz lietadla z registra je
6. doklad preukazujúci dôvod výmazu lietadla z registra,
7. hlukové osvedčenie,
8. osvedčenie o letovej spôsobilosti,
9. osvedčenie o zápise lietadla do registra vydané Dopravným úradom a
10. doklad preukazujúci zánik záložného práva, ak lietadlo, jeho motor alebo vrtuľa boli predmetom záložného práva.
11. Prílohy podľa odseku 2 písm. a) a e) sa predkladajú ako originály alebo úradne osvedčené kópie; prílohy podľa odseku 2 písm. b) až d) sa predkladajú ako originály. Prílohy podľa odseku 2 písm. a) a e) sa predkladajú v štátnom jazyku Slovenskej republiky alebo v jazyku spĺňajúcom požiadavku základnej zrozumiteľnosti z hľadiska štátneho jazyka.

**§ 5**

**Žiadosť o predbežné pridelenie registrovej značky**

Žiadosť o predbežné pridelenie registrovej značky obsahuje náležitostí podľa § 2 ods. 1 písm. a) až g), k) a n) a predpokladaný dátum uvedenia lietadla do prevádzky v Slovenskej republike.

**§ 6**

**Prideľovanie registrových značiek a špeciálnych registrových značiek**

1. Špeciálna registrová značka pozostáva z troch písmen alebo štyroch písmen a umiestňuje sa na lietadle na mieste registrovej značky podľa osobitného predpisu6) a je uvedená v zozname špeciálnych registrových značiek.
2. Motorovému lietadlu sa prideľuje registrová značka, ktorá pozostáva z troch písmen. Ultraľahkému lietadlu a bezpilotnému lietadlu[[5]](#footnote-5)) sa prideľuje registrová značka, ktorá pozostáva zo štyroch znakov. Bezmotorovému lietadlu a lietadlu ľahšiemu ako vzduch sa prideľuje registrová značka, ktorá pozostáva zo štyroch číslic.

**§ 7**

**Spoločné ustanovenia**

Formulár na podanie žiadosti o zápis lietadla do registra, o zmenu údajov zapísaných v registri, o výmaz lietadla z registra a o predbežné pridelenie registrovej značky sa zverejňuje na webovom sídle Dopravného úradu.

**§ 8**

**Účinnosť**

Táto vyhláška nadobúda účinnosť ..... .

1. ) Napríklad bod FCL.010 prílohy I nariadenia Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 (Ú. v. EÚ L 311, 25.11.2011) v platnom znení. [↑](#footnote-ref-1)
2. ) § 2 písm. c) zákona č. 199/2004 Z. z. Colný zákon a o zmene a doplnení niektorých zákonov v znení zákona č. 508/2010 Z. z. [↑](#footnote-ref-2)
3. ) Nariadenie vlády Slovenskej republiky č. 274/2004 Z. z. o opatreniach na ochranu životného prostredia pred hlukom z lietadiel v znení nariadenia vlády Slovenskej republiky č. 376/2007 Z. z. [↑](#footnote-ref-3)
4. ) § 3 zákona č. 270/1995 Z. z. o štátnom jazyku Slovenskej republiky v znení neskorších predpisov. [↑](#footnote-ref-4)
5. ) Čl. 3 ods. 30 nariadenia Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (Ú. v. EÚ L 212, 22. 08. 2018). [↑](#footnote-ref-5)